Lomechusoides

***Lomechusoides*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). De er spesialiserte på å leve sammen med maur.

## Utseende
Små til middelsstore (gjerne 3-5 millimeter), brunlige eller rødlige kortvinger, kroppen lite hårete bortsett fra hårpenslene på bakkroppen. Antennene er forholdsvis lange og slanke, særlig det spydformede ytterste leddet. Hodet er forholdsvis lite og rundt. Pronotum er bredere enn langt, bakhjørnene er utstikkende (ser ut som en normalfordelingskurve ovenfra). Dekkvingene er litt lengre og bredere enn pronotum. Bakkroppen har en rekke av hårpensler på hver side, disse blir innsatt med kjemiske stoffer som hindrer maurene i å skade billen. Det bakerste ryggleddet er dypt innbuktet. Beina er forholdsvis lange og tynne.

## Levevis
*Lomechusoides*-artene har spesialisert seg på å leve sammen med maur. Disse artene lever i maurtuene og skiller ut kjemiske signalstoffer som gjør at de får være i fred for maurene.
Maurene slikker i seg disse stoffene fra hårpenslene på billens bakkropp. Billene tigger også mat fra maurene ved å tromme dem på hodet med antennene, som maurene også gjør med hverandre. Dersom *Lomechusoides*-artene blir angrepet av maurene, kan de sprøyte ut forsvarsstoffer som irriterer maurene eller til og med kan drepe dem.

## Utbredelse
Slekten er utbredt i den palearktiske økosonen med flest arter i Asia.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Lomechusini Fleming, 1821
******* Slekten ***Lomechusoides*** Tottenham, 1939
******** *[[Lomechusoides amurensis]]* (Wasmann, 1897)
******** *[[Lomechusoides chekanovskiyi]]* Jászay, Hlaváč & Baňař, 2023
******** *[[Lomechusoides dlabolai]]* Jászay, Hlaváč & Baňař, 2023
******** *[[Lomechusoides drobovi]]* Jászay, Hlaváč & Baňař, 2023
******** *[[Lomechusoides dudkorum]]* Jászay, Hlaváč & Baňař, 2023
******** *[[Lomechusoides fallax]]* Jászay, Hlaváč & Baňař, 2023
******** *[[Lomechusoides folgaricus]]* Jászay, Hlaváč & Baňař, 2023
******** *[[Lomechusoides inflatiformis]]* Jászay, Hlaváč & Baňař, 2023
******** *[[Lomechusoides inflatus]]* (Zetterstedt, 1828) - nylig funnet i Norge, Finnmark 
******** *[[Lomechusoides kozlovi]]* Jászay & Hlaváč, 2013
******** *[[Lomechusoides minor]]* (Reitter, 1887)
******** *[[Lomechusoides mongolicus]]* (Wasmann, 1897)
******** *[[Lomechusoides penicillatus]]* Assing, 2015
******** *[[Lomechusoides poppiusi]]* Jászay, Hlaváč & Baňař, 2023
******** *[[Lomechusoides primoricus]]* Jászay, Hlaváč & Baňař, 2023
******** *[[Lomechusoides przewalskyi]]* Jászay, Hlaváč & Baňař, 2023
******** *[[Lomechusoides reitteri]]* Jászay, Hlaváč & Baňař, 2023
******** *[[Lomechusoides richteri]]* Jászay, Hlaváč & Baňař, 2023
******** *[[Lomechusoides rossii]]* Jászay, Hlaváč & Baňař, 2023
******** *[[Lomechusoides schneideri]]* Maruyama & Hlaváč, 2004
******** *[[Lomechusoides sibiricus]]* (Motschulsky, 1844)
******** *[[Lomechusoides straneoi]]* (C. Koch, 1936)
******** *[[Lomechusoides strumosus]]* (Fabricius, 1792) - finnes i Norge - Østlandet
******** *[[Lomechusoides suensoni]]* (Bernhauer, 1936)
******** *[[Lomechusoides teres]]* (Eppelsheim, 1884)
******** *[[Lomechusoides throngensis]]* (Sawada, 1994)
******** *[[Lomechusoides turkestanicus]]* (Roubal, 1916)
******** *[[Lomechusoides uenoi]]* Maruyama & Hlaváč, 2004
******** *[[Lomechusoides wasmanni]]* (Reitter, 1918)
******** *[[Lomechusoides zaitzevi]]* (Schillow, 1977)
******** *[[Lomechusoides zerchei]]* Jászay, Hlaváč & Baňař, 2023
******** *[[Lomechusoides zeyai]]* Jászay, Hlaváč & Baňař, 2023

## Referanser



* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
*